Document ID: 32005R1966

UREDBA KOMISIJE (ES) št. 1966/2005
z dne 1. decembra 2005
o spremembi Uredbe (EGS) št. 2061/89 o uvrstitvi določenega blaga v kombinirano nomenklaturo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), in zlasti člena 9 Uredbe,
ob upoštevanju naslednjega:
(1)
Zaradi zagotavljanja enotne uporabe kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
(2)
Uredba (EGS) št. 2658/87 določa splošna pravila za razlago kombinirane nomenklature. Pravila se nanašajo tudi na kakršno koli drugo nomenklaturo, ki na njej temelji delno ali v celoti ali ji dodaja kakršen koli dodaten pododdelek in je vzpostavljena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.
(3)
Uredba Komisije (EGS) št. 2061/89 z dne 7. julija 1989 o uvrstitvi določenega blaga v kombinirano nomenklaturo (2) je izdelek 5 iz Priloge uvrstila kot dodatek za hrano, ne da bi upoštevala njegovo posebno terapevtsko in profilaktično lastnost pri zdravljenju pomanjkanja vitamina C. Zato je treba spremeniti uvrstitev tega izdelka, ki se šteje za zdravilo.
(4)
Ukrepi, predvideni s to uredbo, so v skladu z mnenjem Odbora za carinski zakonik. -
SPREJELA NASLEDNJO UREDBO:
Člen 1
Uvrstitev izdelka 5 v Prilogi k Uredbi (EGS) št. 2061/89 se nadomesti s tisto v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2005

Labels: 0
3
17